ОТЧЕТ ЗА ДЕЙНОСТТА НА КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИНСПЕКТОРАТА КЪМ ВИСШИЯ СЪДЕБЕН СЪВЕТ“ КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ И ЗА ОБРАЗУВАНИТЕ ДИСЦИПЛИНАРНИ ПРОИЗВОДСТВА СРЕЩУ СЪДИИ И НАЛОЖЕНИ ДИСЦИПЛИНАРНИ НАКАЗАНИЯ ПО ЧЛ. 308, АЛ. 1 ОТ ЗАКОНА ЗА СЪДЕБНАТА ВЛАСТ ЗА ПЕРИОДА 01.07.2021 г. – 31.12.2021 г. 

За периода 01.07.2021 г. - 31.12.2021 г. комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на ВСС е провела 16 (шестнадесет) заседания. С оглед правомощията по чл. 20 от Правилата за работа на съдийската колегия на ВСС, комисията е разгледала:

- 1 (едно) предложение за образуване на дисциплинарно производство за налагане на дисциплинарно наказание на съдия;
- 3 (три) заповеди на административни ръководители за налагане на дисциплинарно наказание „забележка“;
- 1 (една) заповед на административен ръководител по чл. 327 от Закона за съдебната власт;
- 13 (тринадесет) сигнала от ИВСС, изготвени на основание чл. 54, ал. 1, т. 5 от Закона за съдебната власт (ЗСВ);
- 23 (двадесет и три) акта с резултати от извършени комплексни, планови и тематични проверки от ИВСС;
- 22 (двадесет и два) броя информации от ИВСС относно изпълнение на препоръки дадени в актове и сигнали от проверки на ИВСС;
- Данни за установените от ИВСС нарушения на правото на разглеждане и решаване на делата в разумен срок за периодите: 01.04.2021 г. -30.06.2021 г. и 01.07.2021 г. - 30.09.2021 г. по глава трета „а“ от ЗСВ - 2 бр.;
- Отчет на Министъра на правосъдието за постъпили и изплатени обезщетения по реда на Глава трета „а“ от ЗСВ за периодите: 01.04.2021 г.-30.06.2021 г. и 01.07.2021 г. - 30.09.2021 г. - 2 бр.;
- 1 (един) брой анализ на констатираните от ИВСС случаи на нарушаване правото на разглеждане и решаване на делото в разумен срок за периодите: 01.04.2021 г. - 30.09.2021 г.;
- 2 (два) броя информации от административни ръководители на съдилища относно изпълнение на препоръки дадени в сигнали от проверки на ИВСС;

1. Дисциплинарни производства, образувани с решение на съдийската колегия на Висшия съдебен съвет за периода 01.07.2021- 31.12.2021 г.

- Дисциплинарно дело № 6/2021 г. по описа на ВСС, образувано  срещу Деян Стоянов Вътов - съдия в Районен съд - Пловдив. Предложението е направено от административния ръководител на Районен съд - Пловдив. Решението е прието по протокол № 31/31.08.2021 г. на съдийската колегия на ВСС.

2. Постъпили предложения за налагане на дисциплинарно наказание на съдии, по които не е образувано дисциплинарно производство:

	- Няма

3. Приключени дисциплинарни производства с решение на съдийската колегия на ВСС за периода 01.07.2021 г.- 31.12.2021 г.

- Дисциплинарно дело № 28/2018 г. по описа на ВСС, образувано срещу Николай Белев Василев – съдия в Софийски районен съд. С решение на съдийската колегия на ВСС по протокол № 28/13.07.2021 г. е прекратено производството по делото, поради изтичане на 6-месечния срок по чл. 310, ал. 1 ЗСВ, считано от откриване на нарушенията.  
- Дисциплинарно дело № 20/2017 г. (с присъединени дисциплинарни дела № 22/2017 г., № 43/2017 г. и 49/2017 г.) по описа на ВСС, образувани срещу Петя Георгиева Крънчева - Тропчева - съдия в Софийски градски съд. С решения на съдийската колегия на ВСС по протокол № 29/20.07.2021 г. е:
- прекратено, на основание чл. 310, ал. 6 ЗСВ, производството делото по конкретни, посочени в предложението на дисциплинарния състав дела, видове нарушения и съответни периоди;
- прекратено, на основание чл. 310, ал. 1 ЗСВ, производството по делото по конкретни, посочени в предложението на дисциплинарния състав дела, видове нарушения и съответни периоди;
- не е наложено дисциплинарно наказание по останалата част от направените предложения за образуване на дисциплинарно производство, описани в точка 4 от предложението на дисциплинарния състав;
- не е прието решение по направените предложения за налагане на дисциплинарни наказания по чл. 308, ал. 1, т. 1 и 2 ЗСВ за нарушенията, описани в точка 3 от предложението на дисциплинарния състав;
- не е прието решение по предложението да не се налага дисциплинарно наказание за същите дисциплинарни нарушения, описани в точка 3 от предложението на дисциплинарния състав.
- Дисциплинарно дело № 8/2020 г. по описа на ВСС, образувано срещу Рая Петкова Йончева – съдия в Окръжен съд - Разград. С решение на съдийската колегия на ВСС по протокол № 31/31.08.2021 г. е прекратено производството по делото, поради изтичане на петгодишния срок по чл. 310, ал. 6 ЗСВ от извършване на нарушенията по конкретно посочени в предложението на дисциплинарния състав дела, видове нарушения и съответни периоди. С решение на съдийската колегия на ВСС по протокол № 32/21.09.2021 г. е наложено дисциплинарно наказание по чл. 308, ал. 1, т. 2 ЗСВ – „намаляване на основното трудово възнаграждение в размер 15 % за срок от 6 месеца“, за нарушения по чл. 307, ал. 3, т. 2 и 4 ЗСВ.
 - Дисциплинарно дело № 4/2020 г. по описа на ВСС, образувано срещу Андон Георгиев Миталов – съдия в Специализирания наказателен съд. С решение на съдийската колегия на ВСС по точка 2.1 от протокол № 31/31.08.2021 г. е прието предложението на дисциплинарния състав за допустимост на производството. С решение на съдийската колегия на ВСС от протокол № 32/21.09.2021 г. не е прието предложението на дисциплинарния състав за неналагане на дисциплинарно наказание. С решение на съдийската колегия на ВСС по протокол № 36/19.10.2021 г. не е прието предложението за налагане на дисциплинарно наказание по чл. 308, ал. 1, т. 2 ЗСВ – „намаляване на основното трудово възнаграждение в размер 20 % за срок от 1 година“.

4. Заповеди на административни ръководители за налагане на дисциплинарни наказания, на основание чл. 311, т. 1 ЗСВ във връзка с чл. 308, ал. 1, т. 1 ЗСВ, за периода 01.07.2021 г.- 31.12.2021 г.
- С решение на съдийската колегия на ВСС по протокол № 31/31.08.2021 г., на основание чл. 314, ал. 4 ЗСВ, е отменено наложеното със заповед № РД-07-210/08.07.2021 г. на административния ръководител на Районен съд – Гоце Делчев дисциплинарно наказание по чл. 308, ал. 1, т. 1 ЗСВ – „забележка“, на Костадин Димитров Попов – съдия в Районен съд – Гоце Делчев;
- С решение на съдийската колегия на ВСС по протокол № 39/09.11.2021 г., на основание чл. 314, ал. 4 ЗСВ, е потвърдено наложеното със заповед № 582/21.09.2021 г. на и.ф. административен ръководител на Окръжен съд – Враца дисциплинарно наказание по чл. 308, ал. 1, т. ЗСВ – „забележка“, на Мирослав Данаилов Досов – съдия в Окръжен съд – Враца;
- С решение на съдийската колегия на ВСС по протокол № 42/23.11.2021 г., на основание чл. 314, ал. 4 ЗСВ, е отменено наложеното със заповед № 956/04.10.2021 г. на председателя на Върховния касационен съд дисциплинарно наказание по чл. 308, ал. 1, т. 1 ЗСВ – „забележка“, на Георги Василев Ушев – административен ръководител на Апелативния специализиран наказателен съд.
5. Заповеди по чл. 327 ЗСВ за обръщане на внимание от административни ръководители за периода 01.07.2021 г.- 31.12.2021 г.
- Няма
6. Влезли в сила решения на Върховния административен съд, постановени по дела, образувани по жалби срещу решения на съдийската колегия на ВСС по дисциплинарни дела.
През отчетния период са постановени общо 2 (два) окончателни съдебни акта на ВАС, постановени по дела, образувани по жалби срещу решения на съдийската колегия по дисциплинарни дела, както следва:
- Решение № 8463 от 13 юли 2021 г. на ВАС, Петчленен състав – II колегия, по адм. дело № 2860/2021 г., с което оставя в сила решение № 15273 от 09.12.2020 г., по адм. дело № 1841/2020 г. на тричленен състав на ВАС, Шесто отделение, с което се отхвърля жалбата на Йорданка Николова Ваклева против решение на съдийската колегия на ВСС по протокол № 2/28.01.2020 г. по дисциплинарно дело № 28/2017 г. по описа на ВСС, с което й е наложено дисциплинарно наказание по чл. 308, ал. 1, т. 6 ЗСВ – „дисциплинарно освобождаване от длъжност“.
- Решение № 12628 от 10.12.2021г. на ВАС, Петчленен състав - ІІ колегия, по адм. дело № 6572/2021 г., с което отменя решение № 5007 от 20.04.2021 г., постановено по адм. дело № 10631/2020 г. на тричленен състав на ВАС, Шесто отделение, и вместо него постановява: отменя решение по точка 3 от протокол № 30/01.09.2020 г. на съдийската колегия на ВСС, с което на Мирослава Стефанова Тодорова – съдия в Софийски градски съд, е наложено дисциплинарно наказание по чл. 308, ал. 1, т. 1 ЗСВ - „забележка“.